የኦሮሚያ ክልል ለ2 ሺህ 345 የህግ ታራሚዎች ይቅርታ አደረገ
 የኦሮሚያ ብሄራዊ ክልላዊ መንግስት ለ2 ሺህ 345 የህግ ታራሚዎች ይቅርታ ማድረጉን  አስታወቀ፡፡የክልሉ ርዕሰ መስተዳድር አቶ ለማ መገርሳ ለኦሮሚያ ብሮድካስት ኔት ወርክ /ኦቢኤን/ እንደገለጹት ይቅርታ ከተደረገላቸው የህግ ታራሚዎች መካከልም 1 ሺህ 568 ሰዎች ፍርደኞች የነበሩ ናቸው።እንዲሁም 557 ሰዎች ደግሞ ምርመራ እየተደረገባቸው የነበሩ ሲሆን 250 ሰዎች ጉዳያቸው በፍርድ ቤት በመታየት ላይ የነበሩ መሆኑን ገልጸዋል።የይቅርታው መነሻ በቅርቡ የኢህአዴግ ስራ አስፈፃሚ ኮሚቴ ያሳለፈው ውሳኔ አንዱ መሆኑን ገልፀዋል።በዛሬው እለት ይቅርታ የተደረገላቸው የህግ ታራሚዎችም የተሃድሶ ስልጠና ከወሰዱ በኋላ እንደሚለቀቁም ተጠቁሟል፡፡